ΓΡΑΠΤΗ ΕΡΩΤΗΣΗ E-2258/01

υποβολή: Mikko Pesl (ELDR) και Samuli Pohjamo (ELDR) προς την Επιτροπή

(31 Ιουλίου 2001)

Θέμα: Αξιόπιστες πληροφορίες σχετικά με τον πληθυσμό των αρπακτικών ζώων και τις αιτίες θανάτου των νεαρών ταράνδων

Σύμφωνα με πολλές πληροφορίες σχετικά με την εκτροφή ταράνδων στην φινλανδική Λαπωνία,περβολικά μεγάλος αριθμός αρπακτικών ζώων απειλεί πλέον την βιωσιμότητα της εν λόγω δραστηριότητας. Η κατάσταση αυτή επηρεάσθηκε από την σοβαρή ελάττωση του πληθυσμού των ταράνδων από την ρωσική πλευρά των συνόρων, με αποτέλεσμα τα αρπακτικά ζώα να επιτίθενται στους τάρανδους της Φινλανδίας. Σχετικές πληροφορίες μεταδόθηκαν από την περιφέρεια του Καϊνού.

Η Φινλανδία διακρίνεται από τα άλλα κράτη μέλη λόγω του μεγάλου πλήθους των αρπακτικών ζώων και των κοινών συνόρων της με την Ρωσία. Θα ήταν συνεπώς αναγκαία η εμπεριστατωμένη μελέτη των πληθυσμών των αρπακτικών ζώων, βάσει έρευνας σε πραγματικό χρόνο με χρήση ελικοπτέρου και ραδιοφωνικού πομπού, ώστε να διαπιστωθεί η αιτία θανάτου των νέων ταράνδων. Οι μελέτες όμως αυτού του είδους είναι πολύ δαπανηρές.

Σημαντικός αριθμός νέων ταράνδων πεθαίνουν για άγνωστους λόγους και τοψηλό αυτό ποσοστό θνησιμότητας πρέπει να μελετηθεί στο πλαίσιο της νόμιμης προστασίας της εκτροφής ταράνδων.

Το θέμα αυτό συζητήθηκε από την Επιτροπή με αφορμή την πολιτική για την προστασία του λύκου, της αρκούδας και του λύγκα στην Φινλανδία. Πράγματι, η Επιτροπή κάλεσε την Φινλανδία να εγκρίνει νομοθετικά μέτρα σύμφωνα με τους στόχους της οδηγία για τους οικοτόπους.

Ποια μέτρα σκοπεύει να λάβει η Επιτροπή ώστε να είναι δυνατόν να συλλέγονται πληροφορίες σε πραγματικό χρόνο σχετικά με τον ακριβή αριθμό των αρπακτικών ζώων, ώστε να διαπιστωθεί σε ποιο βαθμό τα ζώα αυτά προξενούν ζημίες στην εκτροφή ταράνδων·

Απάντηση της κας Wallstrm εξ ονόματος της Επιτροπής

(12 Οκτωβρίου 2001)

Η Επιτροπή θα ήθελε ναπενθυμίσει ότι τα είδη (λύκος, αρκούδα και λύγξ) που αναφέρουν τα Αξιότιμα Μέλη του Κοινοβουλίου, προστατεύονται από την Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1).

Ως εκ τούτου, ο ρόλος της Επιτροπής σύμφωνα με το άρθρο 211 (πρώην άρθρο 155) της Συνθήκης ΕΚ έγκειται στο να εξασφαλιστεί ότι η προστασία των εν λόγω ειδών από την Φινλανδία πληροί τις απαιτήσεις της Οδηγίας(2), ειδικότερα δε ότι η κατάσταση των εν λόγω ειδών από πλευράς διατηρήσεως παραμένει ευνοϊκή. Σύμφωνα με το άρθρο 11 της προαναφερθείσας Οδηγίας, η Φινλανδία παρακολούθησε το επίπεδο προστασίας των εν λόγω ειδών.

Η Επιτροπή κατέστη αποδέκτης σχετικών πληροφοριών από την Φινλανδία και εξετάζει την εγκυρότητά τους. Στο πλαίσιο αυτό, η Επιτροπή χρησιμοποιεί όλες τις διαθέσιμες αξιόπιστες και επίκαιρες πληροφορίες για τους αριθμούς των πληθυσμών και για τα χαρακτηριστικά του εν λόγω είδους στην Φινλανδία.

Η τυχόν αποζημίωση για τις ζημίες τις προκληθείσες από ζωικά είδη δεν καλύπτεται από τις διατάξεις της Οδηγίας και ενδέχεται να ρυθμίζεται από το εθνικό δίκαιο.

(1) ΕΕ L 206 της 22.7.1992. Βλ. επίσης την απάντηση της Επιτροπής στην γραπτή ερώτηση E-1295/01 του κ. Virrankoski, ΕΕ C 350 E της 11.12.2001, σελ. 113.

(2) Ειδικότερα, τα άρθρα 11, 12, 14, 15 και 16.